Περάσαμε πέντε υπέροχες μέρες στην Κυρά Παναγιά και μεγάλο μέρος οφείλεται στη φιλοξενία στη Villa Stamatina. Μας υποδέχτηκε ο Μανόλης κατόπιν τηλεφωνικής συνεννόησης και μας κατατόπισε σχετικά με το σπίτι και την περιοχή (που μπορούμε να φάμε, τι να δούμε κλπ.). Στις επόμενες μέρες ήταν πάντα στη διάθεσή μας για όποια απορία είχαμε σχετικά με το νησί.Το σπίτι ήταν ακριβώς όπως στις φωτογραφίες και αυτό που μας ενυπωσίασε ήταν η απίστευτη καθαριότητα. Μακράν το καθαρότερο κατάλυμα που έχουμε ενοικιάσει!!! Ήταν πλήρως εξοπλισμένο με ό,τι μπορεί κάποιος να χρειαστεί στις διακοπές του (ακόμα και παδικό καρεκλάκι υπήρχε διαθέσιμο στην περίπτωση οικογένειας με μικρά παιδιά), η κουζινίτσα ήταν εκεί για εκείνους με γαστριμαργικές ανησυχίες, τα κρεβάτια απίστευτα άνετα. Τα σεντόνια, οι πετσέτες και τα μπουρνούζια πάρα πολύ καλής ποιότητας (θα τα αγοράζαμε και για το σπίτι μας...). Η τοποθεσία μαγευτική, ό,τι πρέπει για όσους ζητάνε ησυχία στις διακοπές τους και το γεγονος ότι η Κυρά Παναγιά βρίσκεται σχεδόν στη μέση του νησιού είναι ένα πλεονέκτημα στην περιήγηση στην Κάρπαθο και την αναζήτηση των μαγευτικών της παραλιών (Άγιος Μηνάς, Αχάτα, Άπελλα κλπ.). Δίπλα απ'το σπίτι η ταβέρνα της Σοφίας είναι μια σαφώς καλή λύση για όσους θέλουν να δοκιμάσουν την τοπική κουζίνα (σαφώς προτιμότερη και "τιμιότερη" κατ' εμάς από τις περισσότερο ονομαστές λύσεις της παραλίας). Η ευρύχωρη αυλή με το μεγάλο μαρμάρινο τραπέζι κάτω από τη σκιά του πεύκου προσφέρεται για ραχάτι, ιδίως το βράδυ, μετά από μια γεμάτη μέρα περιήγησης στο νησί. Ο προσανατολισμός είναι μάλιστα τέτοιος που το σπίτι, χάρη και στο πεύκο, δεν πυρώνει όλη την ημέρα στον ήλιο και στην αυλή ακόμα και το μεσημέρι υπάρχει ίσκιος (ήμασταν εκεί αρχές Σεπτέμβρη). Περάσαμε απίστευτες στιγμές χαλάρωσης ξαπλωμένοι στις ξαπλώστρες της αυλης, στην απογευματινή δροσιά. Οπωσδήποτε θα ξαναπροτιμήσουμε την Κυρά Παναγιά και τη Βίλα Σταματίνα όταν ξαναεπισκεφτούμε την Κάρπαθο (ελπίζουμε αυτό να γίνει σύντομα). Κατά τη γνώμη μας είναι μια απολύτως αξιέπαινη προσπάθεια που γίνεται από νέους άνθρωπους, είναι μια πολύ καλή επιλογή και εκτιμάμε το γεγονός ότι μας έδειξαν απόλυτη αμπιστοσύνη ότι θα σεβαστουμε την προσπάθεια αυτή. Ευχαριστούμε πολύ τον Μανόλη και την Τίνα και τους ευχόμαστε καλή συνέχεια.